Херман Хесе
Самотна нощ

Превод от немски: Александър Муратов, —

chitanka.info

Вие, бедни хора, мои братя,

близо и далече по света,

дето винаги от небесата

чакате утеха на скръбта,

вдигнали безмълвно към звездите

слаби мъченически ръце,

дето страдате и нощем бдите

със примряло чакащо сърце,

клетници, залутани безплодно,

и моряци под зловещ покров,

чужди, но за мен еднакво родни,

чухте ли приветния ми зов?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.